### Resumé

*Forvaltningen vil kort redegøre for økonomi  for vintertjeneste og vejafvanding i 2023 samt fremlægge nogle af udfordringerne i sammenhæng med vintertjeneste.*

### Sagsfremstilling

På mødet vil forvaltningen præsentere en gennemgang af det økonomiske forbrug i 2023 på vintertjeneste og vejafvanding, samt de udfordringer, der er opstået i forbindelse hermed.

Vinterens hårde greb, som eksempelvis ved omfattende snefald, kan ofte medføre vanskeligheder for både bilister og fodgængere. De tjenester og ydelser, vi normalt tager for givet, står pludselig over for udfordringer i at levere til os alle.

Under det seneste snefald oplevede vi problemer med den offentlige transport, herunder elbusser, samt udfordringer med skoletransport. Affaldshåndtering for både private og erhvervslivet blev også påvirket, ligesom levering af dagligvarer. Vintervejret udgør også en stor udfordring for de mange daglige cyklister, der bruger cyklen til arbejde og eventuelle indkøb. Vinterbekæmpelsesindsatsen kan også føre til flere forsikringskrav til kommunen.

Når sneen smelter, opstår der nye udfordringer på vejene og stierne. Kørsel med sneplove og større køretøjer kan være hårdt for vej- og stiudstyr som kantpæle, lysmaster, dæksler, rabatter mv. Salt og frost kan desuden skabe mange nye huller, der skal repareres. På stierne kan rabatter og kanter være ødelagt af traktorer, fordi de ikke har været synlige i sneen. Smeltevand kan også skabe store vandpytter på veje med større lavninger. Her har rabatterne måske behov for at blive gravet af, så vandet bedre kan komme væk.

Klimaforandringerne har også en indvirkning på [adresse] kommunale vejnet, som består af i alt 2.000 km vej. Dette kræver en løbende renovering og opgradering, af blandt andet rørunderføringer, for at imødekomme de nye klimakrav. Dette sikrer, at vandet kan passere vejene uden at forstyrre trafikken. Mindre landeveje har også behov for at få rabatterne afhøvlet, så vandet kan ledes væk fra kørebanen. Når [adresse] separerer kloak oplande, bliver gamle vejbrønde udskiftet med nye. Dette er både sund fornuft og rettidig omhu.

### Økonomi

Fremlægges på mødet.

### Klima og resiliensvurdering

Sagen har ingen nye indvirkninger på klima og resiliens.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

**at** redegørelsen drøftes og tages til efterretning.

### Beslutning

Taget til efterretning.